laion/Wikipedia-Exotic huggingface dataset:
משטרת פרובינציית בואנוס איירס

משטרת פרובינציית בואנוס איירס (בספרדית: Policía de la Provincia de Buenos Aires, או Policía Bonaerense) היא כוח המשטרה הפועל בפרובינציית בואנוס איירס, ארגנטינה. זהו אחד מגופי המשטרה הגדולים במדינה ולו אחריות על אוכלוסייה של 15 מיליון תושבים, המהווים כ-38% מאוכלוסיית המדינה. במשטרה מועסקים למעלה מ-90,000 שוטרים. המשטרה אינה אחראית על עיר הבירה הפדרלית בואנוס איירס, בה פועל כוח משטרה נפרד. המשטרה כפופה למשרד הביטחון של הפרובינציה. במשטרה פועלת מחלקת מודיעין (Inteligencia de la Policía Bonaerense), המהווה חלק ממערך הביון של ארגנטינה. משטרת העיר בואנוס איירס מדיה וקבצים בנושא משטרת פרובינציית בואנוס איירס בוויקישיתוף אתר האינטרנט הרשמי של משטרת פרובינציית בואנוס איירס (בספרדית) האתר הישן משטרת פרובינציית בואנוס איירס, ברשת החברתית פייסבוק משטרת פרובינציית בואנוס איירס, ברשת החברתית אקס (טוויטר) משטרת פרובינציית בואנוס איירס, ברשת החברתית אינסטגרם משטרת פרובינציית בואנוס איירס, ברשת החברתית טיקטוק http://rivadaviaonline.com.ar/index.php/es/zonales/2318-celebracion-del-132-aniversario-de-la-creacion-de-la-policia-bonaerense ערך זה הוא קצרמר בנושא ארגנטינה. אתם מוזמנים לתרום לוויקיפדיה ולהרחיב אותו.
שגרירות ארצות הברית בפודגוריצה

שגרירות ארצות הברית בפודגוריצה היא הנציגות הדיפלומטית של ארצות הברית במונטנגרו. ארצות הברית הכירה בעצמאותה של נסיכות מונטנגרו בקונגרס ברלין ב-1878. היחסים הדיפלומטיים הרשמיים החלו ב-30 באוקטובר 1905, לאחר ששגרירות ארצות הברית ביוון קיבלה את האחריות על הנציגות האמריקאית במונטנגרו. לאחר מלחמת העולם הראשונה שולבה מונטנגרו בממלכת יוגוסלביה. בעקבות זאת הודיע נשיא ארצות הברית וודרו וילסון על ביטול ההכרה בנסיכות מונטנגרו ב-1920. ב-12 ביוני 2006 ארצות הברית הכירה ברפובליקת מונטנגרו והחלה לקיים עימה יחסים דיפלומטיים חודשיים אחר כך, ב-15 באוגוסט. השגרירות האמריקנית בפודגוריצה הוקמה ב-5 באוקטובר 2006, כאשר הקונסוליה האמריקאית שודרגה למעמד של שגרירות, כאשר ארלין פריל שימשה כממונה הזמנית על היחסים. בשנת 2018 אדם יליד סרביה השליך רימון יד לעבר השגרירות ולאחר מכן פוצץ את עצמו מחוץ למבנה. השלכת הרימון אירעה בחצות, שעה שהשגרירות הייתה סגורה, וכתוצאה מכך לא היו נפגעים. אתר האינטרנט הרשמי של שגרירות ארצות הברית בפודגוריצה (באנגלית ובסרבו-קרואטית) מדיה וקבצים בנושא שגרירות ארצות הברית בפודגוריצה בוויקישיתוף "A Guide to the United States' History of Recognition, Diplomatic, and Consular Relations, by Country, since 1776: Montenegro". history.state.gov. נבדק ב-8 בנובמבר 2023. {{cite web}}: (עזרה) "U.S. Embassy Podgorica, Montenegro". diplomacy.state.gov. נבדק ב-8 בנובמבר 2023. {{cite web}}: (עזרה) מונטנגרו: אלמוני השליך רימון לעבר שגרירות ארה"ב ופוצץ עצמו, באתר ynet, 22 בפברואר 2018
סויוז TMA-19M

סויוז TMA-19M (ברוסית:Союз TMA-19M) היא חללית סויוז ששוגרה לחלל ב-15 בדצמבר 2015 מקוסמודרום בייקונור ונחתה ב-18 ביוני 2016. החללית שוגרה למפגש עם תחנת החלל הבינלאומית כשעל סיפונה איש צוות שהתווסף למשלחת מס' 46 לתחנת החלל הבין-לאומית. רוסיה יורי מלנצ'נקו - מפקד ארצות הברית טימותי קופרה - מהנדס טיסה בריטניה טימותי פיק - מהנדס טיסה רוסיה אנטולי איוואנישין - מפקד יפן תקויה אונישי - מהנדס טיסה ארצות הברית קת'לין רובינס - מהנדס טיסה חללית "סויוז TMA-19M" שוגרה ב-15 בדצמבר 2015 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה. החללית התחברה למודול "ראסווט" של תחנת החלל הבין-לאומית כעבור 6 שעות. ניסיון עגינה אוטומטי לא הצליח ובוצע עגינה ידנית כעבור 10 דקות. באותה עת בתחנת החלל שהתה משלחת מס' 46 בפיקוד סקוט קלי. צוות החללית הצטרף למשלחת שגדלה ל-6 אנשי צוות. בהמשך הם עברו למשלחת מס' 47. "סויוז TMA-19M" נשארה מחוברת לתחנת החלל כחללית חירום. ב-18 ביוני 2016 החללית התנתקה מתחנת החלל וחזרה לכדור הארץ עם אותו צוות שהיה בהמראה. עם ניתוק החללית מתחנת החלל החלה לפעול משלחת מס' 48 לתחנת החלל הבין-לאומית. מדיה וקבצים בנושא סויוז TMA-19M בוויקישיתוף מידע על הטיסה תיאור המשימה
הופשטיין

הופשטיין הוא שם משפחה יהודי-אשכנזי ממקור גרמני. האם התכוונתם ל... אבי הופשטיין – עיתונאי ומרצה לתקשורת ישראלי. אבנר הופשטיין – עיתונאי ומרצה לתקשורת ישראלי אהרן יחיאל הופשטיין – אדמו"ר מקוז'ניץ, בנו של ירחמיאל משה אלעזר הופשטיין – אדמו"ר חסידי, נכדו של רבי ישראל מקוז'ניץ דוד הופשטיין – משורר, מתרגם, פעיל תרבות וסופר ביידיש ובעברית, בברית המועצות ירחמיאל משה הופשטיין – אדמו"ר מקוז'ניץ, בנו של יחיאל יעקב מקוז'ניץ ישראל הופשטיין מקוז'ניץ – מחשובי האדמו"רים בפולין בתחילת המאה ה-19 משה אליקים בריעה הופשטיין – אדמו"ר חסידי, בנו של המגיד מקוז'ניץ ד"ר צבי הופשטיין - אחד משני השותפים של בית חולים חדרה * רפאל הופשטיין (1858 - 1948) - מלחין, מוזיקאי וחזן יהודי-גרמני יליד ליטא גופשטיין
אמט שיר

אמט שיר (נולד ב-1983) הוא יזם ומשקיע אינטרנט אמריקאי. שימש כמנכ"ל Twitch.tv מאז שהוקמה הפלטפורמה המקורית לשידור וידאו חי (Justin.tv) עד מרץ 2023 וכן שימש כשותף חלקי ב-Y Combinator, בנובמבר 23 היה לכמה ימים המנכ"ל המכהן של חברת הבינה המלאכותית OpenAI, לאחר הדחתו של סם אלטמן ב-19 בנובמבר. אמט גדל בסיאטל, וושינגטון, ולמד בבית הספר Evergreen לילדים מחוננים. בגיל 8, בזכות שיעורי מתמטיקה למחוננים ומשחקי Magic: The Gathering משותפים הכיר את שותפו העתידי, ג'סטין קאן. שיר סיים תואר ראשון במדעי המחשב באוניברסיטת ייל שם למד עם ג'סטין קאן ושותף עתידי נוסף, מייקל סיבל. שיר, יחד עם ג'סטין קאן, הגישו מועמדות לכיתת הבכורה של Y Combinator בשנת 2005. כחלק מ-Y Combinator, הם בנו אפליקציית לוח שנה בשם Kiko, שנמכרה באיביי תמורת 250,000 דולר לאחר ש-Google Calendar הושק. Justin.tv בשנת 2006, השניים, יחד עם מייקל סייבל וקייל ווגט, הקימו את Justin.tv, שידור חי 24/7 של חייו של ג'סטין קאן, ששודר דרך מצלמת רשת המחוברת לראשו. ה"חיים המשודרים" של ג'סטין קאן נמשכו כשמונה חודשים, אך ארבעת השותפים החליטו לעבור להצעת פלטפורמת וידאו חיים כך שכל אחד יוכל לשד בשנת 2006, יחד עם מייקל סייבל וקייל ווגט, הקימו את Justin.tv, עדכון וידאו חי 24/7 של חייו של ג'סטין קאן, המשודר באמצעות מצלמת אינטרנט המחוברת לראשו. הפרויקט נמשך כשמונה חודשים עד שארבעת השותפים החליטו ליצור פלטפורמה שתאפשר שידור לייב (שידור חי) כדי שכל אחד יוכל לשדר בעצמו. בשנת 2007 הושק Justin.tv שהייתה אחת מפלטפורמות הווידאו החי הגדולות בעולם עם יותר מ-30 מיליון משתמשים ייחודיים מדי חודש עד שהיא נסגרה ב-5 באוגוסט 2014. לאחר השקת Justin.tv ב-2007, החלו היזמים לבנות קטגוריות תוכן ספציפיות כמו ערוצי טכנולוגיה, ספורט, בידור, חדשות ואירועים ומשחקים. המשחקים, במיוחד, צמחו מהר מאוד והפכו לתוכן הפופולרי ביותר באתר. ביוני 2011, החברה החליטה להפריד את תוכן המשחקים תחת מותג ואתר נפרדים. הם קראו לזה TwitchTV, בהשראת המונח twitch gameplay. ב-29 באוגוסט 2011, שיר הפך למנכ"ל Justin.tv, ונשאר בתפקיד זה כשהחברה מותגה מחדש תחת Twitch ב-2014, שהפכה במהרה למוצר הליבה של החברה. ב-25 באוגוסט 2014, אמזון רכשה רשמית את Twitch תמורת 970,000,000$ במרץ 2023, שיר הודיע כי הוא מתפטר מתפקיד המנכ"ל, ודניאל ג'יי קלנסי ייכנס לתפקידו. שיר הפך לשותף חלקי ב-Y Combinator ביוני 2011, שם סייע ונתן ליווי לסטארטאפים החדשים. ב-19 בנובמבר 2023, מונה שיר כמנכ"ל הזמני של OpenAI לאחר הדחתו של סם אלטמן על ידי הדירקטוריון יומיים קודם לכן. שיר הצהיר בפומבי שהוא מודאג מההשפעה שיכולה להוות בינה מלאכותית על הציוויליזציה, וטען כי ההסתברות להכחדה של האדם מ-AI, בין 5 ל-50 אחוזים. ב-21 בנובמבר 2023 הושג הסכם להחזיר את סם אלטמן לתפקיד מנכ"ל OpenAI. במרץ 2020, במהלך מגפת ה-COVID-19, באמצעות Twitch, תרם שיר את מיליון הדולר הראשוני להקמת SF New Deal, ארגון ללא מטרות רווח שהזמין ארוחות ממסעדות בסן פרנסיסקו והעביר אותן לאנשים נזקקים. הארגון הוקם על ידי חברתו לכיתה לאונורה אסטרדה, שהייתה בבעלותה את Three Babes Bakeshop בשכונת Bayview בסן פרנסיסקו. מדיה וקבצים בנושא אמט שיר בוויקישיתוף אמט שיר, ברשת החברתית פייסבוק אמט שיר, ברשת החברתית אקס (טוויטר) שינוי ניהול ב-OpenAI: אמט שיר מונה כמנכ"ל זמני, באתר TS2 SPACE, ‏2023-11-20
לוי יצחק

האם התכוונתם ל... לוי יצחק (שמאי) (~1937–2023) – שמאי רכב ישראלי, מחבר מחירון לוי יצחק לוי יצחק הירושלמי – עיתונאי ישראלי לוי יצחק בנדר – ממנהיגיה של חסידות ברסלב במאה ה-20 לוי יצחק הורוביץ – האדמו"ר מבוסטון לוי בן יצחק ירושלמי – הרב הראשי של בלגרד וטימישוארה במחצית הראשונה של המאה ה-18 רבי לוי יצחק מברדיצ'ב - רב חסידי, מוכר כ"סנגורם של ישראל" רבי לוי יצחק מנזון - מנהיג חצר חסידית באוז'ירן שבגליציה רבי לוי יצחק שניאורסון - אביו של רבי מנחם מנדל שניאורסון, האדמו"ר האחרון מחב"ד יצחק לוי (פירושונים) יצחק הלוי (פירושונים)
LANIUS (רחפן)

LANIUS הוא חימוש משוטט טקטי קצר טווח לאיתור ותקיפת מטרות שונות, מתוצרת אלביט מערכות. הוא רכיב במערכת האוטונומית המכונה "Legion-X". הוא בעל יכולות תמרון גבוהות בפרט במתאר אורבני. LANIUS מסוגל לסרוק ולמפות מתאר בנוי לא מוכר, תוך איתור וסווג מטרות בתוכו. הוא מסוגל לשאת מטענים שונים בהתאם למשימה שהוטלה עליו, כולל חימושים. הרחפן נחשף על ידי אלביט בנובמבר 2022 ונעשה בו שימוש במלחמת חרבות ברזל. לפי פרסום ב-WAR ZONE משקל ההמראה הוא 1.25 ק"ג, מהירות עד 20 מטרים בשנייה, ומשך שהייה באוויר עד שבע דקות.[דרוש מקור] הדף של LANIUS באתר אלביט מערכות סרטון על LANIUS מאת אלביט, Youtube אלביט חושפת חימוש משוטט למנהרות, Israel Defense, נובמבר 2022 ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
אל-מוסתקבל

אל מוסתקבל (בערבית: المستقبل; מילולית העתיד) הוא עיתון מקוון בשפה הערבית בלבנון, שבסיסו בביירות ומהווה פרסום רשמי של תנועת זרם העתיד. בשנת 2019 הוכרז כי העיתון יפסיק לפרסם את מהדורת הנייר שלו, אך ימשיך באינטרנט. אל מוסטקבל הושק ב-1999 על ידי ראש ממשלת לבנון לשעבר מנהיג תנועת זרם העתיד, רפיק אל-חרירי. משרדי העיתון נמצאים בעיקר בביירות. Arab United Press הוא המוציא לאור. רפיק נקיב - היה מנכ"ל העיתון בשנים 1999–2015. חני חממוד - העורכת ראשית. ג'ורג' בקאסיני - עורך מנהל פואד הוטייט - ראש מחלקת החדשות הבינלאומיות הלה סגביני - ראש המחלקה הכלכלית. יקזן תקי - ראש אגף תרבות מוחמד פוואז - ראש מחלקת ספורט נביל איסמעיל - ראש מחלקת צילומים מוראד מוראד - כתב ארצות הברית ואירופה כותבי טורים: פול שאול, ויסאם סעאדה, אסד היידר, סוראיה שאהין, עלי נון, חאיראללה ח'יראללה, בצ'ארה ח'יראללה, פארס חצ'אן, מוחמד סמאק, סלאח תקידין, רובה קברה, פאטימה חואו ונאסיף חיטי. עיתונאים לבנונים מהעבר: נאסיר אלאסאד, רדואן סייד, מישל נופל ופייסל סלמאן. לעיתון היה מוסף תרבות בשם נאואפיז, שנוהל במשך שנים על ידי יוסף באצי. פרסום המוסף הסתיים באוקטובר 2015 כאשר מספר עמודי היומון הצטמצם מ-24 ל-20 עמודים. משנת 1999 היה ליומון עמוד שבועי העוסק בנושאי איכות הסביבה. סקר משנת 2009 של Ipsos Stat קבע שאל מוסטקבל היה בין חמשת העיתונים הפופולריים ביותר בביירות. העיתון הפסיק לפרסם עותק קשיח בשנת 2019. העיתון מביע את עמדותיה של תנועת זרם העתיד ותומך מחנה 14 במרץ הלבנונית. בנוסף, היומון הוא אחד העיתונים האנטי-סוריים הבולטים במזרח התיכון. ליומון היה עיתון מקוון שנאסר על פרסומו בסוריה ביולי 2007. אתר האינטרנט הרשמי של אל-מוסתקבל אל-מוסתקבל, ברשת החברתית אקס (טוויטר) Rola el Husseini (2012). Pax Syriana: Elite Politics in Postwar Lebanon. Syracuse University Press. p. 153. ISBN 978-0-8156-3304-4. "Arab Media Review (January-June 2012)" (PDF). Anti-Defamation League. 2012. אורכב מ-המקור (PDF) ב-25 בספטמבר 2013. נבדק ב-21 בספטמבר 2013. {{cite web}}: (עזרה) "Arab United Press". Zawya. נבדק ב-19 בספטמבר 2013. {{cite web}}: (עזרה) "Media Landscape". Menassat. אורכב מ-המקור ב-20 בפברואר 2019. נבדק ב-22 בספטמבר 2013. {{cite web}}: (עזרה) Dajani, Nabil (Summer 2013). "The Myth of Media Freedom in Lebanon" (PDF). Arab Media and Society (18). אורכב מ-המקור (PDF) ב-27 בספטמבר 2013. נבדק ב-22 בספטמבר 2013. {{cite journal}}: (עזרה) Mirene Arsanios (1 בנובמבר 2011). "Comparative Notes on the Cultural Magazine in Lebanon". Ibraaz. נבדק ב-21 בספטמבר 2014. {{cite web}}: (עזרה) Najib Saab. "The Environment in Arab Media" (PDF). Arab Forum for Environment and Development. אורכב מ-המקור (Report) ב-10 באוקטובר 2014. נבדק ב-7 באוקטובר 2014. {{cite web}}: (עזרה) MAPPING DIGITAL MEDIA: LEBANON "Lebanon Crisis Deals Blow to Once-Thriving Press". The Globe Post. 2 באפריל 2020. נבדק ב-29 במאי 2022. {{cite news}}: (עזרה) Mona Naggar (ביוני 2010). "A State of Ongoing Crisis and Over-Supply the Media in Lebanon". Fikrun wa Fann. נבדק ב-8 באוקטובר 2014. {{cite web}}: (עזרה)
שחטיור

האם התכוונתם ל... שחטיור דונצק – מועדון כדורגל מוביל מהעיר דונצק שבאוקראינה שחטיור סליהורסק – מועדון כדורגל מבלארוס שחטאר קאראגנדי – מועדון כדורגל מקזחסטן
מרחב קדם

מרחב קדם הוא אחד משלושת המרחבים של מחוז ירושלים של משטרת ישראל. תחומי אחריותו של המרחב על גזרת מזרח ירושלים, ממעבר רחל בדרום ועד מעבר קלנדיה בצפון, מתוואי גדר ההפרדה במזרח ועד כביש 1 במערב. מפקד המרחב הנוכחי הוא תת-ניצב סמי מרציאנו. מרחב קדם נוסד בשנת 2014 לאחר מטה ארגונית על מנת להנגיש את שירותי המשטרה לתושבי השכונות הערביות במזרח ירושלים. בשנת 2016, במסגרת התכנית לחיזוק ביטחון ירושלים, הפך מרחב קדם למרחב משטרתי מן המניין. החל מהקמתו, פתח המרחב מרכזי השירות המשולבים פועלים להנגשה ושיפור של שירותי משטרה וממשל לתושבי השכונות. מרחב קדם מאגד 3 תחנות: מבנה מחוז ירושלים, באתר משטרת ישראל מפקד מרחב קדם מזרח י-ם: "מה שהיה בהר הבית אתמול, שלשום, לפני שנה ושנתיים - זה מה שיהיה היום", באתר מעריב אונליין, 18 במאי 2023
ניידים ונייחים - מאבקן של האליטות כנגד הדמוקרטיה הישראלית

ניידים ונייחים - מאבקן של האליטות כנגד הדמוקרטיה הישראלית הוא ספר עיון מאת ד"ר גדי טאוב שיצא לאור ב-2020 ב "ספריית שיבולת" של סלע מאיר. בספר כותב טאוב שבישראל יש מאבק בין "ניידים" ו"נייחים", כהגדרתו: אלו ש"אינם תלויים במקום מבחינה כלכלית, חברתית ותרבותית" ואלו ש"אחוזים בשורשיהם במדינות הלאום". הספר מנסה לשרטט את מפת הרעיונות המעצבת את הפוליטיקה בת זמננו במערב בכלל ובישראל בפרט. בספר טאוב מציג תזה שאין בישראל מלחמת מעמדות, אלא מלחמת רעיונות. קבוצה אחת מצדדת בגלובליזציה ("ניידים"), וקבוצה שנייה מגינה על הלאומיות ("נייחים"). לפי התזה של טאוב קבוצת "הניידים" מנסה להחריב את הזהות הלאומית מלמעלה על ידי גלובליזציה מוקצנת, וכן חותרת תחתיה גם מלמטה, על ידי פירוק הזהות הלאומית באמצעות פוליטיקת הזהויות. עיקר התזה של הספר היא ביקורת על "מחנה הניידים": לטענת טאוב הניידים הם אליטה גלובליסטית, קוסמופוליטית ופוסט-לאומית שנאמנה יותר לחבריה הניידים האחרים מאשר לבני עמם. לטענתו הם מנסים לכפות על ישראל ערכים פרוגרסיביים ופוסט-ציוניים בניגוד לרצון הרוב, ולשם כך נוקטים גם בכלים אנטי-דמוקרטיים. בספרו מצביע טאוב על התפתחותו של “ליברליזם אנטי-דמוקרטי” שלדעתו היא התופעה המסוכנת ביותר. לטענתו הזן החדש של “ליברליזם אנטי-דמוקרטי” חותר תחת הלאומיות כחלק ממאמץ רחב יותר שתכליתו להפקיע את הכוח הפוליטי מידיהם של המוני האזרחים ולהעבירו לידי מיעוט נאור בעיני עצמו, המבקש לשמש להם אפוטרופוס באמצעות קידום מדיניות הגירה, מתקפה על הלגיטימיות של זהויות לאומיות, העצמת כוחן של בירוקרטיות לא נבחרות על חשבון פוליטיקאים נבחרים ופוליטיזציה של האקדמיה וחתירה להגמוניה בשיח הציבורי . עמיחי שיקלי תיאר את הספר כ"מורה נבוכים למלחמת העולם הרעיונית שבה אנו נתונים בין הפרוגרס למדינות הלאום", משה בן עטר בהארץ כתב שהתיאוריה של טאוב ישנה ונכתבו עליה לא מעט ספרים, יובל אלבשן ביקר את המחבר על כך שהספר יצא באמצעות קרן תקווה בעוד בספר טאוב מבקר ארגונים הנתמכים על ידי קרנות זרות כמו הקרן החדשה לישראל. גרסה מקוונת של הספר (לבעלי הרשאה), באתר "כותר" אבי וולף, ‏דרושה אליטה נייחת, השילוח איתי מאירסון, בלי בג"ץ ובלי בצלם | "ניידים ונייחים": מסתבר שגדי טאוב לא לגמרי טועה, באתר הארץ, 12 במאי 2021 שיחה עם הד"ר גדי טאוב בתוכנית "כיוון הרוח", באתר כאן - תאגיד השידור הישראלי, 15 במרץ 2021 הרב חיים נבון משוחח עם ד"ר גדי טאוב, וידאו מעמוד הפייסבוק של "קרן תקווה ישראל", 9 בפברואר 2021 ניב שטנדל, ‏חידה ללא פתרון, באתר ‏מאקו‏, 3 במאי 2021 חיים נבון, ביקורת ספר: ניידים, נייחים והמאבק על הלאום, באתר מידה, 6 בדצמבר 2020 יואב פלד, המניפסט הפופוליסטי: על ספרו החדש של גדי טאוב 'ניידים ונייחים', באתר זו הדרך, ‏1 באפריל 2021 מני מאוטנר, בספרו החדש של טאוב אין אף מילה על הכיבוש, באתר הארץ, 25 בפברואר 2021 גדי טאוב מתראיין אצל אברי גלעד על הספר ניידים ונייחים, סרטון בערוץ "סלע מאיר", באתר יוטיוב (אורך: 08:57) רוית הכט, גדי טאוב מאשים: האליטות טועות ובגדול, באתר הארץ, 10 בפברואר 2021 יאיר נתניהו ויערה זרד בראיון מיוחד עם גדי טאוב על 'ניידים ונייחים', סרטון בערוץ "סלע מאיר", באתר יוטיוב (אורך: 08:45) עמיחי שיקלי, ביקורת ספר: ניידים ונייחים, באתר מידה, ‏2021-02-01 חיים נבון, ביקורת ספר: ניידים, נייחים והמאבק על הלאומיות, באתר מידה, ‏2020-12-06 משה בן עטר, ב"ניידים ונייחים" יש הרבה צדק, אך התיאור בו אינו חדש, באתר הארץ, 1 במרץ 2021 יובל אלבשן, גדי טאוב טועה בגדול: על החורים בתיאוריית הניידים והנייחים, באתר הארץ, 16 בפברואר 2021
בית הכנסת בית רחל (אסטנה)

בית הכנסת בית רחל הוא בית כנסת באסטנה, קזחסטן. בית הכנסת הוקם ב-7 בספטמבר 2004, והוא בית הכנסת הגדול ביותר במרכז אסיה. בטקס הפתיחה של בית הכנסת השתתפו נשיא קזחסטן נורסולטן נזרבייב והרב האשכנזי הראשי לישראל יונה מצגר. בנייתו מומנה על ידי המיליארדר הקזחי-ישראלי אלכסנדר משקביץ'. בית הכנסת נקרא על שם רחל יופה, אמו של אלכסנדר משקביץ', מנהיג יהדות קזחה ונשיא ה-EAJC. ה"ג'קרטה פוסט" תיאר את בית הכנסת כדוגמה נדירה מסוגה במדינה בעלת רוב מוסלמי, כ"סמל לאופן שבו מדינה מוסלמית יכולה לבנות ולקיים יחסי שלום בין האסלאם ליהדות". בבית הכנסת פועל בית חב"ד מקומי בשם חב”ד ליובאוויטש נור-סולטן. שטחו של בית הכנסת "בית רחל" הוא 5.6 אלף מ"ר. הגג מגיע לגובה של 25 מטר. חלקו העליון של הגג מעוטר במגן דוד המהווה סמל לאמונה ולקהילה. בפנים יש אולמות תפילה נפרדים לגברים ולנשים. ישנם חדרים ללינת לילה לאלו המגיעים להתארח לשבת. יהדות קזחסטן נחנך בית הכנסת המרכזי באסטנה בירת קזחסטאן, באתר COL חדשות, חדשות בתי הכנסת, באתר איגוד בתי הכנסת העולמי Staff, J. (2004-09-10). "Largest synagogue in Central Asia opens in Kazakhstan". J. (באנגלית אמריקאית). נבדק ב-2023-05-10. "Jewish and proud in provincial Kazakhstan". The Jerusalem Post | JPost.com (באנגלית). נבדק ב-2023-05-10. Jordan, Michael J. (2008-12-19). "A shared destiny among Jews, Kazakhs". Jewish Telegraphic Agency (באנגלית אמריקאית). נבדק ב-2023-05-10. Beit Rachel Synagogue, https://welcome.kz/en/ (באנגלית) "Learning to tolerate Judaism in Kazakhstan - The Jakarta Post". www.thejakartapost.com. נבדק ב-2023-05-10. מזכירות בית חב״ד, חב"ד ליובאוויטש נור-סולטן, באתר חב"ד קזחסטאן, ‏2020-07-21
מה חדש, טייגר לילי?

מה חדש, טייגר לילי? (באנגלית: ?What's Up, Tiger Lily) הוא סרט קומדית פשע אמריקאי משנת 1966 בכתיבה ובימוי וודי אלן שנחשב כעבודת הבימוי הקולנועית הראשונה שלו. אלן לקח סרט יפני משנת 1965, מחק את כל הפסקול שלו, ערך אותו מחדש, דיבב אותו, שינה את העלילה, קיצר אותו, שינה את שמו, הוסיף קטעי מוזיקה עם להקת The Lovin' Spoonful(אנ') והפך אותו לסרט פרודיה על סרטי ג'יימס בונד. הוא מופיע בסרט בתור מרואיין על הסרט. העלילה מטופשת והסרט מלא במכות, יריות, שוד, עינויים והרוגים בשפע כפי רצונו של אלן. פיל מוסקוביץ (טאטסויה מיאשי) הוא סוכן חשאי שנלחם כל הזמן באנשים רעים ושליחיהם שרוצים להרוג אותו אבל הוא מצליח תמיד להתגבר עליהם. הוא מתייצב לפני השליט של מדינת ראשפור שאינה קיימת עדיין על המפה. השליט מטיל עליו משימה כבדה - המרשם של סלט ביצים שהיה בכספת שלו, נגנב על ידי העבריין שפרד וונג (טדאו נקאמורו) שמחזיק אותו בכספת בספינת הקזינו שלו בנמל יוקוהמה שמלאה בנערות ליווי. גם העבריין וינג פט (סוסומי קורובה) נמצא על הספינה מתכונן לשדוד את הכספת לאחר שהרוויח הון במשחק וקבל כסף מזויף. פיל מצליח להתגנב לספינה עם האחיות סוקי יאקי (אקיקו ואקבאיאשי) וטרי יאקי. פיל מציג עצמו כנציג משרד הבריאות ואומר שיש לפנות את הספינה ולחטא אותה. האנשים יורדים ופיל בעזרת עוזרים וסוקי יאקי שמומחית בפריצות מצליחים לפרוץ את הכספת ולמצוא את הוראות המרשם שהן מוצפנות. ויג פט תופס אותם והם מסכימים על חלוקת השלל ביניהם. בינתיים חוזרים שפרד וצוותו ומתנהל קרב יריות אך הם מצליחים להימלט ולהגיע לחוף. המסמך כתוב בצופן ופיל מפענח אותו אך אז וינג פט בוגד בהם ואוסר אותם אך הם מצליחים להשתחרר וממהרים לספינה שם עומד וינג פט להעביר את המרשם לשפרד אך יורה בו ושפרד הגוסס אומר שהשטרות במזוודה הם ממשחק מונופול. פיל מגיע לספינה ובדו-קרב אקדחים מצליח להרוג את וינג פט ועוזרו וכעת המרשם אצלו. לבסוף רואים את וודי אלן שוכב על מיטה ולידה דוגמנית מתערטלת. מופיעות כותרות הסרט ונכתב כי מי שמסתכל עליהם ולא על הדוגמנית ראוי שייבדק על ידי פסיכיאטר או רופא עיניים.... "מה חדש, טייגר לילי?", במסד הנתונים הקולנועיים IMDb (באנגלית) "מה חדש, טייגר לילי?", באתר נטפליקס "מה חדש, טייגר לילי?", באתר AllMovie (באנגלית) "מה חדש, טייגר לילי?", באתר Rotten Tomatoes (באנגלית) "מה חדש, טייגר לילי?", באתר Box Office Mojo (באנגלית) "מה חדש, טייגר לילי?", באתר Metacritic (באנגלית) "מה חדש, טייגר לילי?", במסד הנתונים הקולנועיים KinoPoisk (ברוסית) קדימון למה חדש, טייגר לילי?, באתר יוטיוב סוף הסרט, באתר יוטיוב מה חדש, טייגר לילי, באתר TCM
מרחב שפלה

מרחב שפלה הוא אחד משלשת המרחבים במחוז מרכז של משטרת ישראל. מרחב שפלה חולש בדרום בגדרה, במערב יבנה, במזרח מודיעין-מכבים-רעות ובצפון ראשון לציון. מפקד המרחב הנוכחי הוא תת-ניצב רונן אבניאלי. מטה המרחב שוכן בדם המכבים 26, מודיעין-מכבים-רעות. עד שנת 2020 מטה המרחב שכן ברחובות. מרחב שפלה מאגד 6 תחנות: מרחבים ותחנות במחוז מרכז - מרחב שפלה, באתר משטרת ישראל
מדרש ויושע

מדרש ויושע הוא מדרש קצר העוסק בפסוקי ספר שמות העוסקים בקריעת ים סוף ושירת הים, שנערך ככל הנראה בסוף המאה ה-11 או בתחילת המאה ה-12. שמו של המדרש נגזר מהפסוק המקדים את שירת הים ”ויושע ה' ביום ההוא” (שמות, י"ד, ל'). בכתבי יד מכונה המדרש גם "אגדות על ויושע" ו"דרש אל ויושע". י"ל צונץ הצביע על איחורו של המדרש על פי לשונו - עברית בעלת ביטויים מאוחרים, בהם "יתברך שמו של הקב"ה", "אמרו חכמינו ז"ל" ועוד. כמו כן נראה כי מחבר המדרש עשה שימוש במדרשים מאוחרים. המדרש נדפס לראשונה בתוך חבור המעשיות והמדרשות קושטא בשנת רע"ט. סוף המדרש הוא כמו רוב המדרשים מדבר על הגאולה וימות המשיח. מדרש ויושע, טקסט דיגיטלי באתר ספריא מדרש ויושע, באתר היברובוקס ענת‏ רייזל‏, "מדרש ויושע", בלקסיקון מבוא למדרשים‏, עמ' 1; הוצאת תבונות - מכללת הרצוג, תשע"א. (מהדורה מוקדמת של הפרק באתר מחלקי המים) ערך זה הוא קצרמר בנושא יהדות. אתם מוזמנים לתרום לוויקיפדיה ולהרחיב אותו.
סטיוארט פרייס

סטיוארט דייוויד פרייס (באנגלית: Stuart David Price; נולד ב-9 בספטמבר 1977) הוא מוזיקאי, די ג'יי, פזמונאי ומפיק מוזיקלי אנגלי הידוע בעבודתו עם להקות ואמנים שונים כולל מדונה, דואה ליפה, הקילרס, ניו אורדר, קיילי מינוג, אקסמפל, טייק ד'את, מיסי אליוט, פט שופ בויז, ברנדון פלאוורס, גוון סטפאני, סיל, קין, ג'סי וייר, הרטס ורינה סאוואיאמה. פרייס זכה בשלושה פרסי גראמי בשנים 2005 ו-2007. הוא עבד על האלבום הבין-לאומי Confessions on a Dance Floor שזכה להצלחה. פרייס נולד בפריז אך גדל ברידינג, אנגליה. הקריירה המוזיקלית שלו התחילה באמצעות שתי דרכים שונות. הוא הקים את זוט וומן עם אדם בלייק וג'וני בלייק, ומיני-אלבום הבכורה של הלהקה שהופץ בפורמט 12 אינץ', Sweet to the Wind EP, פורסם בשנת 1995. באותו הזמן עבד פרייס בשם העט ז'אק לו קאנט. בשנת 2003 עבד פרייס עם הזמרת-יוצרת האמריקאית מדונה במהלך כתיבת השיר "X-Static Process" שנכלל באלבום האולפן התשיעי שלה, American Life, ובמהלך סיבוב ההופעות החמישי שלה, "Drowned World Tour". בשנת 2005 התרכז בעבודה על אלבום האולפן העשירי שלה, Confessions on a Dance Floor. הוא השתתף בעבודות על "Forbidden Love", "Get Together", "History" (בי-סייד של "Jump"), "Hung Up", "I Love New York", "Isaac", "Jump", "Let It Will Be", "Push" ו-"Sorry". פרייס גם יצר מספר רמיקסים לשיריה של מדונה: "Hollywood" מתוך האלבום American Life ו-"Miles Away" מתוך האלבום Hard Candy. מדונה בחרה ברמיקס שלו ל-"Hollywood" במהלך הופעתה בטקס פרסי הווידאו קליפים של MTV עם בריטני ספירס, כריסטינה אגילרה ומיסי אליוט. בשנת 2023 מדונה הזמינה שוב את פרייס (שבע-עשרה שנים לאחר שיתוף הפעולה האחרון שלהם) בתור מנהל מוזיקלי במסגרת סיבוב ההופעות הרטרוספקטיבי הראשון שלה, "The Celebration Tour". מדיה וקבצים בנושא סטיוארט פרייס בוויקישיתוף סטיוארט פרייס, ברשת החברתית פייסבוק סטיוארט פרייס, סרטונים בערוץ היוטיוב סטיוארט פרייס, באתר אפל מיוזיק (באנגלית) סטיוארט פרייס, באתר ספוטיפיי סטיוארט פרייס, באתר Last.fm (באנגלית) סטיוארט פרייס, באתר AllMusic (באנגלית) סטיוארט פרייס, באתר MusicBrainz (באנגלית) סטיוארט פרייס, באתר Discogs (באנגלית) סטיוארט פרייס, באתר Songkick (באנגלית) Stuart Price | Composer, Music Department, Sound Department, IMDb (באנגלית אמריקאית) Jacques Lu Cont | Artist | GRAMMY.com, www.grammy.com Confessions on a Dance Floor by Madonna, Genius (באנגלית) Zoot Woman - Sweet To The Wind EP (באנגלית), 1995, נבדק ב-2023-11-22 Release group “American Life” by Madonna - MusicBrainz, musicbrainz.org Madonna Average Setlists of tour: Drowned World Tour | setlist.fm, www.setlist.fm Madonna - Confessions on a Dance Floor Album Reviews, Songs & More | AllMusic (באנגלית), נבדק ב-2023-11-22 Release group “Hard Candy” by Madonna - MusicBrainz, musicbrainz.org Joe Lynch, Stuart Price Shares Sonic Secrets From Madonna’s Celebration Tour, Billboard, ‏2023-10-19 (באנגלית אמריקאית) 2024 GRAMMY Nominations: See The Full Winners & Nominees List | GRAMMY.com, grammy.com
מצעד סוף השנה של בילבורד הוט 100 לשנת 2023

מצעד סוף השנה של בילבורד הוט 100 לשנת 2023 הוא רשימת השירים המצליחים ביותר בארצות הברית לסיכום שנת 2023 של הבילבורד הוט 100. החל מ-19 בנובמבר נאספו נתוניו לאורך השנה על ידי חברת לומינייט עד ל-21 באוקטובר 2023. הרשימה פורסמה ב-21 בנובמבר 2023. בילבורד הוט 100 (2023) Trust, Gary (21 בנובמבר 2023). "Morgan Wallen Is the No. 1 Billboard Hot 100 Artist of 2023 & 'Last Night' Is Top Song". Billboard. נבדק ב-22 בנובמבר 2023. {{cite news}}: (עזרה) Grein, Paul (26 באוקטובר 2023). "Taylor Swift Leads Finalists for 2023 Billboard Music Awards: Full List". Billboard. נבדק ב-22 בנובמבר 2023. {{cite news}}: (עזרה) "Hot 100 Songs - Year-End 2023". Billboard. 2023. נבדק ב-22 בנובמבר 2023. {{cite web}}: (עזרה)